|  |
| --- |
| **A DISCIPLINA E AS NORMAS CORRECTORAS**  |
| **Clasificación das condutas que perturban a convivencia no Centro**. | As condutas que perturban a convivencia clasifícanse en condutas contrarias ás normas de convivencia e condutas gravemente prexudiciais para a convivencia do Centro **(faltas).** |
|  **CONDUTAS CONTRARIAS ÁS NORMAS DE CONVIVENCIA DO CENTRO** |
| As agresións físicas ou psíquicas, as inxurias e as ofensas, as ameazas e as coaccións contra os demais membros da comunidade educativa, así como manifestacións expresas contrarias ós valores e dereitos democráticos, e que non alcancen o grao de conduta gravemente prexudicial.  |
| Os actos individuais ou colectivos de desafío á autoridade do profesorado e ao persoal de administración e servizos que constitúan unha indisciplina **non grave**. |
| Os danos **non graves** causados de forma intencionada ou por neglixencia grave ás instalacións e aos materiais do centro. |
| Os actos inxustificados que perturben **levemente** o normal desenvolvemento das actividades do centro |
| As actuacións **levemente** prexudiciais para a saúde e a integridade persoal dos membros da comunidade educativa do centro, ou a incitación a elas. |
| O **incumprimento das correccións impostas** polo profesorado. Así como ignorar as chamadas de atención do persoal docente. | O incumprimento das correccións o profesorado anotarao como incidencia. |
| A **falta de puntualidade ou de asistencia a clase**, cando **non** estea debidamente **xustificada**. |
| As **SEIS faltas de asistencia sen xustificar** **con coñecemento dos pais** e unha falta de asistencia por cada unha das clases nas que o/a alumno/a tomou a decisión de non asistir. | **A falta de asistencia por decisión propia será comunicada de forma inmediata ás familias.** |
| As **faltas de puntualidade** consideraranse como **atraso se non alcanzan os 5 minutos**. **TRES atrasos** sen xustificar terán a consideración de **falta de asistencia**. O **atraso** terá consideración de **falta** cando **supere os 5 MINUTOS**. | O/A profesor/a da materia será quen se encargue de anotar o atraso ou a falta, no seu caso. O/A titor/a contabilizará os atrasos e establecerá as faltas de asistencia que deriven da súa acumulación. Advertirá o/a alumno/a das consecuencias académicas e disciplinarias da reiteración dos atrasos, e anotará no parte de incidencias esta reiteración. |
| **Abandonar inxustificadamente o Centro** durante os períodos lectivos, incluídos os recreos. | Poderá corrixir esta conduta calquera profesor/a testemuña da mesma anotándoo no parte de incidencias e comunicándollo ao administrativo/a para que este/a informe as familias de forma inmediata. |
| Portar calquera obxecto, substancia ou produto expresamente prohibido polas normas do centro e perigoso para saúde ou a integridade dos membros da comunidade educativa |
| O incumprimento do **deber de estudo** durante o desenvolvemento da clase, dificultando a actuación do profesorado e do resto do alumnado; incluído non levar os materiais necesarios para o desenvolvemento da clase. |
| **Mal comportamento na clase** dificultando a actuación do profesorado e do resto do alumnado. |
| **Reiteración en non levar os materiais** durante o desenvolvemento da clase ou o demorarse en preparar os materiais estando o/a profesor/a na aula. |
| **Comer e mastigar goma de mascar** na clase. O aspecto físico inadecuado ben por cuestións de hixiene e/ou de vestido non apropiado ó desenvolvemento das actividades do centro. |
| **A.6.** O **deterioro leve das dependencias do centro**, do seu material ou de pertenzas doutro alumnado, realizado de forma neglixente ou intencionada |
| **Arroxar obxectos ao chan** en calquera dependencia do Centro. |
| **Pintar, escribir ou ensuciar levemente as paredes ou a moblaxe** do Centro, sen que aparezan expresións groseiras ou irrespectuosas. |
| A **utilización inadecuada de aparellos electrónicos**. |
| Non gardar as debidas **normas de seguridade establecidas** na clase, utilizar o material ou poñer en funcionamento aparellos sen a debida autorización do profesorado. |
| Queda **prohibido introducir aparellos gravadores, reprodutores, teléfonos móbiles, alarmas sonoras** en todo o recinto do Centro Público Integrado. | Se un alumno ou alumna trae algún destes obxectos será requisado polo profesor ou profesora que o vexa, quen, ademais, anotará a incidencia. Para que este obxecto poida ser recuperado deberán acudir os pais, as nais ou titores/as ao Centro e solicitalo ao Director/a. |
| Calquera outra incorrección que altere o normal desenvolvemento da actividade escolar. |
| **Fumar** no Centro. |
| **Consumir algún tipo de droga ou bebida alcohólica** durante todo o horario escolar, tanto no Centro como no exterior do mesmo, durante os recreos ou á entrada ou saída do Centro. |
| Permanecer na aula ou nos corredores **durante o recreo**. | Calquera profesor ou profesora do Centro que descubra esta conduta poderá corrixila, amoestando verbalmente ao alumnado e comunicando esta circunstancia ao titor /a correspondente. |
| Permanecer de xeito inxustificado en **corredores diferentes a onde estea situada a súa aula.** | O profesorado de garda e calquera profesor/a serán competentes para corrixir esta conduta mediante amoestación verbal. En caso de reiteración, comparecencia inmediata ante o/a Xefe/a de Estudos, quen, oído ao alumno ou alumna, considerará a corrección que se debe establecer. |
| Poñerase especial énfase no **desenvolvemento dos exames**, observando que se cumpran unha serie de condicións tales como: gardar silencio, non levantarse, non molestar aos compañeiros/as, non copiar, non cambiar a proba que se está realizando por outra preparada de antemán, non “sacar chuletas”, etc. | O incumprimento destas condicións polo alumnado contemplarase como conduta contraria ás normas de convivencia e como tal será obxecto de corrección. |

|  |
| --- |
| **MEDIDAS CORRECTORAS** |
| **Principios xerais** das medidas correctoras. As correccións que se apliquen polo incumprimento das normas de convivencia terá nun carácter educativo e recuperador, garantirán o respecto dos dereitos do alumnado e procurará na mellora da convivencia no centro docente. |
| **CORRECCIÓN DAS CONDUCTAS LEVES CONTRARIAS Á CONVIVENCIA** | **AXENTES QUE LEVARÁN A CABO A IMPOSICIÓN DAS MEDIDAS** |
| 1. Amoestación pública ou privada.
2. Comparecencia inmediata ante a persoa que ocupe a xefatura de estudos.
3. Realización de traballos específicos en horario lectivo.
4. Realización, en horario non lectivo, de tarefas que contribúan á mellora e ao desenvolvemento das actividades do centro.
5. Suspensión do dereito a participar nas actividades extraescolares ou complementarias do centro por un período de ata dúas semanas.
6. Cambio de grupo por un período de ata unha semana.
7. Suspensión do dereito de asistencia a determinadas clases por un período de ata tres días lectivos. Durante o tempo que dure a suspensión, o alumnado deberá realizar os deberes ou traballos que se determinen para evitar a interrupción no proceso formativo.
8. Suspensión temporal do dereito de asistencia ao centro por un período de ata tres días lectivos. Durante o tempo que dure a suspensión, o alumnado deberá realizar os deberes ou traballos que se determinen para evitar a interrupción no proceso formativo.
 | * O profesorado/ titora ou titor da alumna ou alumno/ a, oído este e dando conta á persoa que ocupe a xefatura de estudos.
* A persoa que ocupe a xefatura de estudos/ dirección do centro, oídos a alumna ou alumno e a súa profesora ou profesor ou titora ou titor.
* A imposición destas medidas correctoras comunicarase á nai ou pai ou á titora ou titor da alumna ou alumno antes de que estas se fagan efectivas, así como ao Observatorio de Convivencia Escolar do centro.
 |
| **MEDIDAS COMPLEMENTARIAS ÁS CORRECTORAS** |
| **Programa de Habilidades Sociais** |
| **A desenvolver polo/a orientador/a, coa colaboración do profesorado titor**, e servizos sociais si é o caso, tratando de implicar ó resto do profesorado e ás familias. | Terá como **obxectivo xeral** a mellora da integración do alumnado no centro. |
| **Dirixido a**: alumnado que incorra reiteradamente en condutas disruptivas, e aquel que se vexa privado temporalmente do dereito de asistencia ó centro. | Desenvolverase **individual ou grupalmente, fóra do horario lectivo**.Só poderá aplicarse na hora de titoría cando afecte directa ou indirectamente ós membros dun grupo.  |
| **O/a titor/a, informará ás familias** da posta en marcha deste programa | O/a orientador/a dará a coñecer o seu desenvolvemento ó **Observatorio de Convivencia.** |
| **Procedementos de actuación co alumnado de cara o desenvolvemento do Prog. de Hab. Sociais** |
| Alumnado que incorra reiteradamente en condutas disruptivas:* Duración mínima de 3 días e máximo de 5.
 | Alumnado temporalmente privado do dereito de asistencia ó centro:* Tras a aplicación da sanción correspondente, e por un período mínimo de 5 días e non superior a 10
 |
| As actuacións se levarán a cabo nas horas de lecer. O programa terá por finalidade: a reflexión sobre as consecuencias das condutas contrarias á convivencia cometidas; a asunción da súa responsabilidade, así como a reparación dos danos materiais e/ou morais causados; a adopción e interiorización de condutas asertivas facilitadoras e promotoras da convivencia, e o compromiso escrito do alumno/a de seu cumprimento. |
| **Outras medidas de actuación** |
| **Procedementos conciliados de resolución de conflitos (Mediación):*** Participación con carácter voluntario.
* A conciliación suspende suspende o inicio do procedemento disciplinario, que se retomará en caso de conciliación infructuosa
* Formalizarase por escrito, nomeando instrutor/a e mediador/a, recolleranse os acordos.
 | **Procesos de acordo reeducativo (contratos condutuais):*** Reunión co alumnado.
* Proposta dun contrato de conduta entre o centro e o/a alumno/a e a súa familia, con compromiso firmado.
* Seguimento dos acordos e toma de decisións en función do grao de cumprimento dos mesmos.
 |
| **Protocolo para a prevención, detección e tratamento de situación de acoso escolar.** |
| **Definición e delimitación** | Calquera forma de vexación ou malos tratos continuados no tempo dun alumno ou alumna por outro ou outra ou o outros, xa sexa de carácter verbal, físico ou psicolóxico, incluíndo o illamento ou baleiro social, con independencia do lugar onde se produza. Terán a mesma consideración as condutas realizadas a través de medios electrónicos, telemáticos ou tecnolóxicos que teñan causa nunha relación que xurda no ámbito escolar.**Coincidencia simultánea de:** intención de dano, reiteración de conduta e tempo, desequilibrio de forzas entre persoas acosadoras e vítima. |
| **Principios**  | **Protección integral da vítima** mediante medidas cautelares.Arbitraranse medidas para o **seguimento dos causantes da situación de acoso** que impidan a continuación de eventuais conductas acosadoras. |
|  |
| **Canles de detección e denuncia** | O conxunto da comunidade educativa permanecerá atenta ante posibles condutas de acoso que se puideran dar non só durante os períodos lectivos, senón tamén nos tempos de lecer, durante a realización de actividades extraescolares ou nos momentos de entrada e saída do centro.* + Facilitar a exteriorización polas vítimas das situación de acoso escolar a través da figura do titor/a e do orientador/a.
	+ Facilitar a exteriorización anónima de situacións de acoso a través do buzón de suxerencias.
 |
| **Medidas e protocolos de actuación** | * + Garantira **protección integral da vítima** mediante medidas cautelares.
	+ **Imposición por parte da dirección do centro, das medidas disciplinarias** correspondentes ás condutas contrarias á convivencia cometidas.
	+ Segundo a Lei de Convivencia o director/a do centro, sen prexuízo das correccións disciplinarias que correspondan, designará a unha **persoa responsable da atención á vítima** entre o persoal do centro procurando que esta sexa da confianza e proximidade da mesma.
	+ A dirección do centro **redactará un informe** no que se reflictan os datos máis significativos recollidos durante o proceso de investigación: orixe da información, tempo que leva producíndose o acoso, implicados, descrición dos feitos, tipo de acoso producido, e medidas en curso. Este informe remitirase á inspección educativa.
	+ O centro **informará da situación á Delegación Provincial da Consellería de Educación e Ordenación Universitaria e á Fiscalía de Menores**. Estas institucións débense poñer en contacto cos Servicios Sociais do Concello. O centro manterase en contacto coas distintas institucións para realizar actuacións coordinadas.
	+ Se a gravidade ou circunstancias da situación do acoso así o aconsellan, poderase prever a intervención de persoas mediadoras alleas ó persoal do centro, e que será designadas pola Administración Educativa.
	+ A dirección do centro manterá informado do proceso que se está a seguir, ademais da Inspección, ao Consello Escolar.
	+ Nos supostos menos graves, tratarase de favorecer a mediación entre o alumnado, e en todo caso arbitraranse medidas de actuación complementarias ás correctivas, que permitan paliar os efectos negativos da situación de acoso e eviten que se repita. Estas actuacións levaranse a cabo coa vítima, coa persoa ou persoas agresoras e coas persoas observadoras en particular, e dun xeito máis global, con toda a comunidade educativa.
 |
| **PRESCRICIÓN DAS CONDUTAS CONTRARIAS ÁS NORMAS DE CONVIVENCIA** |
| As condutas contrarias ás normas de convivencia prescribirán no prazo de un mes, contando a partir da data da súa comisión.  |

|  |
| --- |
| **CONDUTAS GRAVEMENTE PREXUDICIAIS PARA A CONVIVENCIA NO CENTRO.** |
| As **agresións físicas ou psíquicas, as inxurias e as ofensas graves, as ameazas e as coaccións** .Os actos de **discriminación** grave por razón de nacemento, raza, sexo, morais ou relixiosa, discapacidades físicas, sensoriais ou psíquicas, ou calquera outra condición ou circunstancia persoal ou social.Os actos individuais ou colectivos de **desafío á autoridade** do profesorado e ao persoal de administración e de servizos que constitúan unha indisciplina grave.A gravación, a manipulación e a difusión por calquera medio de imaxes ou informacións que **atenten contra o dereito á honra**, a dignidade da persoa, a intimidade persoal e familiar e a propia imaxe dos demais membros da comunidade educativa.As actuacións que constitúan **acoso escolar**.A **suplantación de personalidade** en actos da vida docente e a **falsificación**, alteración ou subtracción de documentos académicos.Os **danos graves** (intencionados ou por neglixencia) **ás instalacións** e aos materiais do centro, incluídos os equipos informáticos e o software, ou aos bens doutros membros da comunidade educativa ou de terceiros, así como a súa subtracción.Os actos inxustificados que **perturben gravemente o normal desenvolvemento das actividades** do centro, incluídas as de carácter complementario e extraescolar.As **actuacións gravemente prexudiciais para a saúde e a integridade persoal** dos membros da comunidade educativa do centro, ou a incitación a elas.Portar calquera **obxecto, substancia ou produto gravemente perigoso para a saúde** ou a integridade persoal de calquera membro da comunidade educativa. Resistencia ou a negativa a entregar ditos obxectos requiridos polo profesorado.A **reiteración**, nun mesmo curso escolar, de 3 condutas leves contrarias á convivencia do centro.O **incumprimento das sancións impostas**. |
| **APLICACIÓN DAS CORRECCIÓNS** |
| **1. Non poderán corrixirse as condutas gravemente prexudiciais para a convivencia no Centro sen a previa instrución dun expediente, que, trala recolleita da necesaria información, acorde o/a Director/a do centro, ben pola súa propia iniciativa ou ben a proposta de calquera membro da Comunidade Educativa.** |
| **2. Para corrixir estas condutas poderán aplicarse as seguintes sancións:** |
| Realización de **tarefas, dentro ou fóra do horario lectivo, que contribúan a mellorar o desenvolvemento das actividades do Centro** ou, se procede, dirixidas a **reparar o dano causado** ás instalacións ou ao material do Centro ou ás pertenzas doutros membros da Comunidade Educativa |
| **Suspensión** do dereito a **participar nas actividades extraescolares** do Centro  | Por un período de entre dúas semanas e un mes. |
| **Cambio de grupo** do/a alumno/a como medida provisional. | Durante un período non superior a 5 días lectivos. Notificarase a medida ó pai, nai ou titor/a legal,  |
| **Suspensión do dereito** **de** **asistencia** a determinadas clases, ou ó centro. | Por un período entre 4 días lectivos e un mes, só previamente aplicadas outras medidas, que o/a alumno/a non cambiase substancialmente a súa actitude, por acumulación de tres faltas graves, e cando a gravidade dos feitos así o require (aínda tratándose dunha única falta grave). Durante o tempo que dure a suspensión, o **alumnado deberá realizar os deberes ou traballos** que se determinen para evitar a interrupción no proceso formativo |
| **Cambio de centro** | Unha vez aplicadas outras medidas e sen cambio sustancial de actitude. Acumulación de 3 faltas graves. Cando a gravidade dos feitos así o requira |
| **3. O/A Director/a impoñerá as correccións enumeradas no apartado anterior con arranxo ao procedemento previsto para a tramitación dos expedientes disciplinarios.** |
| **PRESCRICIÓN DAS CONDUTAS GRAVEMENTE PREXUDICIAIS PARA A CONVIVENCIA NO CENTRO** |
| As medidas correctoras das condutas gravemente prexudiciais para a convivencia no centro prescriben ao ano da firmeza en vía administrativa da resolución que se impón. |